Jieyang Karte - Landkarte und Stadtplan mit Jieyang Hotels - TripAdvisor
Jieyang-Karte - Karte von Jieyang
Karte mit Hotels in Jieyang
Weitere Wetterinfos für Jieyang Jy Is Kosbaar (Sagteband)
’n Bybelstudie waarin jy in 6 weke ontdek hoe om vry van skaamte te leef en jou selfvertroue in Christus te vind.
Die mens is geskep om in verhoudings te leef. Maar soveel mense voel ongeliefd en onseker van hulleself as gevolg van skaamte oor hulle verlede. Hulle is bang om hulle ware self te wys omdat hulle glo mense sal hulle dalk verstoot. Hoe kan hulle vol selfvertroue en vry van skaamte leef?
Jy is kosbaar is ’n ses-week-Bybelstudie wat lesers help om juis dit te doen. Laura Dingman lei lesers om hulle ware identiteit in Christus te ontsluit, bo hulle beperkings uit te styg en vol selfvertroue in God op te staan sodat hulle eerlik met God en ander mense kan omgaan.
Elke week begin met ’n inleiding, gevolg deur vyf studies wat meer uitbrei oor die week se tema. Dit is gegrondves in die Woord met genoeg ruimte vir persoonlike notas. Jy is kosbaar lei jou op ’n persoonlike reis van trans­formasie deur God se Woord.
Ook beskikbaar in Engels onder titel I Am Found Bible Study.
Laura Dingman lei aanbiddingsge­leenthede om mense te help om nader aan God te kom. Sy het vir meer as ’n dekade leiding geneem as die direkteur van kuns by The Creek (’n groot kerkgroep in Indianapolis) se vakansie­bedienings. Sy is mal daaroor om mense te help sien waar hulle storie en God se storie bymekaarkom. Sy hou van musiek, om uit haar maag te lag, goeie boeke te lees en die lewe te geniet saam met haar twee gunsteling mense – haar man, Matt, en hul opgewekte dogter, Abigail. Laura is die outeur van Life Rhythms: Learning to Live in God-Centered Time en I Am Found: Quitting the Game of Hide and Seek with God, Ourselves, and Others. Lees meer oor Laura op www.lauradingman.com
171 x 245 mm
Toe my dogter, Abigail, ongeveer een jaar oud was, het ek met haar “Waar’s jy?
Waar’s jy? Daar’s jy!” begin speel. Ek sou ’n kombersie oor haar kop gooi en
sê: “Waar is Abigail?” Na ’n paar sekondes waarin die verwagting al hoe groter
word, sou ek dan die kombersie afpluk vir die groot openbaring en sê: “Daar is
sy!” Sy het uit haar maag uit gelag; een van my gunsteling geluide in die wêreld.
Namate sy ouer geword het, het hierdie speletjie in wegkruipertjie ontwik -
kel. Sy sou wegkruip en dan sit en wag. Elke aand voordat sy gaan slaap, het sy
in haar kas of onder die bed vir ons weggekruip en gewag dat ons haar moet
kom soek. Wanneer ons haar uiteindelik opgespoor het, het sy van vreugde
gegil. Ons het altyd geweet waar sy is, maar sy het in elk geval weggekruip en
geglo dat sy ons gekul het.
You're reviewing: Jy Is Kosbaar (Sagteband)
I Am Found (Paperback)